ming030890/wiki-yue-high-quality huggingface dataset:
馬騮

馬騮（粵拼：maa5 lau1），書面語嗌做猴（粵拼：hau4），係靈長類動物。馬騮有成 264 種，佢個樣同猿好相似，兩樣都好似無乜分別，所以多數人都會當某啲猿係猴。但係事實上，猿係無尾嘅，加上身型比較大隻，唔同馬騮。

食性同生態地位
馬騮同人一樣，係雜食動物，以生果，雀蛋，昆蟲為主，睇佢咩品種。馬騮進食後吐出或屙出嚟嘅種子，可以喺第啲林地生長，而馬騮亦係大型食肉動物（例如：豹）嘅食物來源，對森林生態好有貢獻。

分布
馬騮可以話係亞洲嘅產物。分布印度、東南亞（泰國，馬來西亞，越南）、中國大陸（海南島，廣東，廣西）、臺灣，香港等地。可分3個亞種。

保育現狀
馬來西亞黑風洞嘅長尾獼猴
喺印度等地方，因為馬騮所住嘅森林大受破壞，令佢哋被迫走入市區搵食，結果令佢哋變成賊仔，識得打開雪櫃，搶飯盒，造成滋擾。中國一啲農地，亦都係因為森林逐漸減少，吸引唔少馬騮走去偷食，造成猴患。

香港現況
喺香港郊野公園所見嘅品種，主要以恆河猴為主，另外重有長尾獼猴同佢哋嘅雜種，以前香港係恆河猴嘅原產地之一，但相信已經絕種。現時啲人見到嘅馬騮，聽講係後期有人刻意放生，再變成而家嘅野生品種。
野生馬騮最多出現喺「馬騮山」。人養而開放畀公眾嘅有嘉道理農場，而家舊「鹿苑」改建為馬騮籠，有三隻馬騮，二仔一女。而以前荔園動物園亦都有養馬騮。

文化
馬騮係中國嘅12生肖之一，排第九。
關於馬騮個名點蒞，有唔同講法：
據講以前馬舍有瘟疫，之後放馬騮喺馬籠度養，跟著啲馬就無事啦。所以後來就用「馬騮」嚟代表「猴」。
同馬冇乜關係，馬騮係古代中文「猱」嘅反切音[未記出處或冇根據]，猱即係猴。馬騮舊時又叫「馬留」或「馬流」。
壯語以maxlaeuz【ma˦˨ lau˧˩】指「猴」，讀音接近粵語「馬留」文讀音，所以「馬騮」應該係壯語音譯。
馬格努斯施文

馬格努斯施文（Magnús Scheving，1964年11月10號—）係冰島男演員同節目製作人，出名作品主要係冰島細路節目《懶鎮》（Latibær）。
馬楚嵐

馬楚嵐（Nina Ma，前名Lynn Ma，1993年2月6號—）係香港模特兒，2013年初出道時畀傳媒叫「嫩版張美妮」，到2015年就畀傳媒叫「嫩口周海媚」。佢2014年亦參加過香港有線電視節目《十萬蚊港女大翻身》。
馬格尼茨基法案

馬格尼茨基法案（英文：Magnitsky Act）係一條美國聯邦法例，用嚟制裁啲喺幫外國獨裁政權違反人權嘅幫兇。法案賦予嘅具體權力包括禁止啲打壓人權嘅人入境美國同埋充公佢哋喺美國嘅資產。

美國法案
呢條法例個名係紀念馬格尼茨基（英文：Sergei Magnitsky、俄文：Серге́й Леони́дович Магни́тский）嘅。佢係一個俄羅斯稅務會計師，佢因爲揭發俄羅斯稅務官員貪污而被迫害，2009年喺監獄過身。

世界各地法案
美國立嘅呢條法，啓發咗唔少其他國家立類似嘅法例，制裁獨裁政權嘅幫兇。
馬條

馬條（粵拼：maa5 tiu4；簡化字：马条），係中國大陸民謠男歌手。

經歷
2009年，佢出咗《馬條》嘅同名唱碟。2010年，佢出咗《你找錯了地方》唱碟。2012年，佢出咗《高手 馬條1999年的聲音》唱碟。2015年，佢參加《中國好歌曲》第二季。2016年，佢為電影《謀殺似水年華》寫咗宣傳曲《似水年華》。2019年，佢參加《中歌會》。
馬樂山

馬樂山（1927年—2014年3月19號）係香港整玩具手工模型嘅大師。以製作史奴比形象嘅玩具手模聞名，有人稱他為史諾比嘅中國爸爸。
1927年，馬樂山喺中山縣南區沙湧村出世，先施百貨創始人馬應彪係馬樂山嘅伯父。11歲跟屋企人嚟香港。1958年，加入馬克斯玩具廠。1964年開始製作著名卡通形象史諾比玩具嘅手工模型，已經整咗3萬幾種史諾比玩具嘅手模。佢亦都整過米老鼠，唐老鴨、加菲貓、超人、蝙蝠俠等著名卡通玩具嘅手模。2014年3月19日離世。
馬格尼茨基

些基·馬格尼茨基（英文：Sergei Magnitsky、俄文：Серге́й Леони́дович Магни́тский，1972年4月8號—2009年11月16號）係一個俄羅斯稅務會計師，佢因爲揭發俄羅斯稅務官員貪污而被迫害，2009年喺監獄過身。
美國用嚟制裁獨裁統治者嘅《馬格尼茨基法案》就係紀念佢而命名嘅。
馬桑果

馬桑果（粵拼：maa5 song1 gwo2；學名：Coriaria nepalensis）係馬桑科馬桑屬嘅落葉灌木，原產喜馬拉雅山腳，而家喺尼泊爾、印度近喜馬拉雅地域及中國大陸嘅黃土高原地域先至搵到。

樣
植株高15～25dm，分枝水平開展，幼枝有棱。葉對生，全缘，樣近似橢圓但先端較尖，基部出三大脈；柄短兼紫色，長2～3mm。花屬總狀花序，頂生，一次開好多兼密集；每年2～5月開花。果屬瘦果，初出時紅，熟時轉黑；每年5～8月結果。

用途
佢嘅果可提取酒精，籽有油，梗同葉有栲膠，可以做土農藥。成樖嘢有毒，唔食得，但佢嘅根可以做藥，凈限外用。

毒性
馬桑果之所以唔食得，係因為佢嘅果有馬桑毒素，一唔小心食咗佢嘅果後半個鐘到一個鐘內，輕嘅會出現頭暈、冇力、面色變白、出汗同唔停流口水症狀；重嘅會出現分散嗮注意力、瞌嗮眼瞓、瞳孔會變細或變大、唔停噉發羊吊甚至嘴唇變紫紅；再得人驚啲，會出現昏迷、呼吸衰竭甚至命仔凍過水。
馬槽

馬槽係馬房同農場入面放飼料嘅位置，方便馬（或者其他養嘅動物）去食。

基督教文化
基督教文化入面，傳說耶穌喺馬槽度出世。
馬格瑞擬棘茄魚

馬格瑞擬棘茄魚（學名：Halieutopsis margaretae）係棘茄魚科擬棘茄魚屬嘅其中一個種。
馬棚先難友紀念碑

馬棚先難友紀念碑或叫馬場先難友紀念碑（英文：Race Course Fire Memorial）喺香港銅鑼灣掃桿埔香港大球場後山山麓嘅咖啡園墳場「戊午馬棚遇難中西士女公墓」裏面，係東華醫院為紀念1918年跑馬地馬場大火遇難者而起。紀念碑喺2010年1月21號得到確認為一級歷史建築。2015年10月23號，政府宣佈將紀念碑評為法定古蹟並喺同日刊憲。

史
早年嘅跑馬地馬場，畀唔係英國人嘅馬迷觀賞賽馬嘅看台，係用竹木搭成嘅「馬棚」，1918年2月26號係香港賽馬「週年大賽」嘅第二日，馬棚迫滿咗觀眾，結果不勝負荷喺下晝三點幾倒冧，馬棚下面嘅熟食檔俾冧落嚟嘅棚架打翻，煮食爐火燒着咗木棚，引起火警，風乘火勢一發不可收拾，唔少人因為走避不及而被燒死，造成600幾人死亡，成為香港歷史上死傷最嚴重嘅災難之一。
東華醫院喺火災之後派人去救援同執拾殘骸，主席唐溢川帶領去起公墓作為安葬遇難死者嘅永遠墳場，得到香港政府撥出掃桿埔加路連山山麓嘅土地，喺1922年8月正式動工，所有死者全數安葬喺咖啡園墳場裏面嘅「戊午馬棚遇難中西士女公墓」，並起咗馬棚先難友紀念碑做紀念。1993年墳場進行大型翻新工程，係由香港賽馬會捐出相關工程費用。

建築
公墓葬咗中、西人士，因此設計亦混合咗中、西建築方式同裝飾元素，紀念碑用咗三間四柱嘅中式牌樓形式起，牌樓上面寫有「福、祿、壽」三個字，正中間係刻有「中西士女之墓」嘅碑石，並列出死難者個名，兩邊設置有中、英文嘅碑記，門樓柱上有一對聯：「旅夢安歸驚斷離魂餘劫燼，馬蹄何處嘶殘芳草賸燒痕」。
雞批

雞批係用雞肉做餡嘅批，源自英國，亦係香港一種普遍嘅西餅。
雞棚

雞棚，本來係指養殖雞隻嘅設備，用嚟管理雞隻，但係喺香港語言入面，就係指騙局，一般係形容金融投資或賭博嘅情景，而「搭雞棚」就係指設置呢啲騙局嘅行為。
雞扒

雞扒（粵拼：gai1 paa4*2），官話「雞排」，係塊狀嘅雞肉，通常係雞嘅胸部或腿部，係西餐最常見嘅嘢食之一，通常都係唔連骨，口感會比較好。雞扒嘅煮法以煎、炸同燒為主，蒸就最健康。
雞日

雞日係正月初一，唐人文化入面係雞嘅生日。按講法，初一數到去初七，生日日子係順序係雞狗豬羊牛馬人。
一講係女媧每日做一種動物，第一日就做雞。另一講係邊日天氣好，嗰年養乜會好。初一天氣好，養雞就好。另一說係雞係【五德之禽】，文武勇仁信。新年第一日會剪紅紙鷄做窗花，亦有話係雞可以驅邪。
雞日傳統上唔會食雞，所以好多唐人喺年初一會揀食齋。
雞林

雞林（粵拼：gai1 lam2，林變調讀陰上聲），係廣東省城廣州舊底一間知名賣雞檔口，原位於惠愛中路同中華路交界東北角，即舊中山五路200－204號嘅永光日用雜品商店一帶，舊樓畀改造重建。

史
清代光緒年間，北郊石井村民劉亞林落來創立，改名林記雞店，開初左近蘇記雞店生意好過林記。到劉耀泉三個仔接手，改到清遠或大東樓雞欄揀靚雞返來，專賣嘈肥雞。渠鋪面係設籠擺賣，任人參觀選購。據話由於服務周到，林記「牛奶雞」打響咗名堂，「蘇記」就畀逼到執笠。「林記」後尾擴大鋪面，改掛每字四尺見方嘅紅字鋪名——「雞林」，取雞多如林之意，又含家族姓氏。
1958年公私合營，林記堅持執檔口都要保護著秘方，出走他鄉未聞返來過。

特色
林記啲雞係鄉下買返來，放入雞場再「槽」（育肥），精谷、麥糠、豆麩、赤豆等精料做飼料，仲有話用牛奶拌料、以硫磺熏場（消毒），等啲雞「槽」得肉嫩、骨脆、毛鮮。呢啲就係所謂「嘈肥雞」，係兼啲兩斤打下嘅雞項，賣出前一周(具體日數畀話係秘笈)，餵養秘制飼料，並將雞隻遮黑圈養，然後夠日就上市賣。每日淨賣兩百隻，有剩嘅就活埋曬。
據話食落啲雞肥而不膩，皮色金黃爽滑，骨髓仲帶有特別嘅香味(飼料可能仲含有藥材)，回味無窮。

地名
民國陣「雞林」發展興旺，「買靚雞、到雞林」成咗市民口頭語，慕名來者唔少，當其時巴士乘務員報站，行經舖頭停站都直接叫「雞林」，而唔係「中華中」、「惠愛西」等。雞林消失後，仲保持著呢個站名，直至1980年代。呢個名後生嘅一代經已唔知，老一脫廣州街坊可能就仲有記憶。
雞毛掃

雞毛掃係一種清潔架生，由雞毛插喺支棍上面整成，可以掃走尐嘢表面嘅塵。而家有用其他材質（包括羊毛或者合成物料）代替雞毛嘅雞毛掃。
雞桑

雞桑（學名：Morus australis）係桑科桑屬嘅植物，原產東亞同南亞。
雞條

雞條，又叫雞棒、雞手指，係種雞肉嘢食，先將雞胸肉整成一轆轆，再去油炸，然後點醬（好似沙律醬、甜酸醬、燒烤醬、芥辣咁）食。
高句麗

高句麗（句麗讀勾離，粵拼：gou1 ngau1 lei4；韓文：고구려／高句麗 Goguryeo）係一個位於東北亞嘅古國。根據朝鮮史書同埋中國史書記載，公元前37年，扶餘王子高朱蒙南下，喺卒本川建立高句麗。建國後嘅高句麗不斷對外擴張，吞併咗扶餘、沃沮同埋東濊嚟啲周邊嘅國家，之後仲喺中國五胡亂華嗰時吞併咗漢四郡。高句麗喺朝鮮半島同百濟、新羅兩國形成三國鼎立局面。到咗好太王同埋長壽王嘅統治期間，高句麗進入全盛時期，並喺之後嘅成個世紀入面保持對新羅、百濟兩國嘅壓倒性優勢，控制住而家朝鮮半島北部同埋宜家中國東北地區嘅南部。隋唐時期，高句麗由於不斷咁同隋唐皇朝交戰而開始衰弱。668年，高句麗畀唐朝同埋新羅聯手滅咗。高句麗存在咗705年，喺東亞歷史入面扮演住一個好重要嘅角色。佢曾經做低入侵朝鮮半島嘅倭寇，並做低隋朝嘅幾十萬大軍，間接咁導致隋朝衰亡。
576年嘅朝鮮半島，紅色係高句麗
高句麗嘅歷史文化已經成為朝鮮半島傳統文化嘅重要部分。1980年代開始，中韓高句麗爭議浮出水面，由於高句麗係源於中國境內，之後先至擴展到朝鮮半島，佢嘅國土喺而家嘅中國東北地區嘅南部、朝鮮大部份地區同埋韓國嘅北部。上述三國都認為高句麗自始至終都係自己本國嘅原始民族或者地方政權。另外日本學者嘅騎馬民族征服王朝說亦都認為高句麗、扶餘可能係日本民族嘅起源。
高台縣

高台縣（粵拼：gou1 toi4 jyun6）係喺中國甘肅張掖嘅一個縣。呢度面積加埋有4346平方公里。喺2020年嗰陣，約莫12.5萬人響度住緊。
高句麗都城同埋陵墓

高句麗都城同埋陵墓（粵音：gou1 geoi3 lai6 dou1 sing4 tung4 maai4 ling4 mou6）係喺中國吉林嘅一笪名勝古蹟，喺2004年畀聯合國教科文組織列入世界遺產。
高可慧

高可慧（英文：Carol Ko Ho Wai，1981年7月30號—）係香港自由身出身嘅女配音員，亦曾經做過無綫電視同香港電視網絡藝員兼配音員。

簡歷
高可慧係冰島出世嘅華人，之後住過委內瑞拉，再嚟到香港定居，佢喺玫瑰崗學校畢業，之後喺香港演藝學院戲劇學院表演系畢業。佢從香港演藝學院畢業前，經朋友介紹到香港電台當暑期兼職接線生及獎品聯絡人。

個人生活
高可慧已婚，育有子女。
高合成數

高合成數指一類整數，任何細過佢嘅自然數嘅因子數目都少過呢個數嘅因子數目。
最細嘅20個高合成數為：
1,
2,
4,
6,
12,
24,
36,
48,
60,
120,
180,
240,
360,
720,
840,
1260,
1680,
2520,
5040,
7560,
（OEIS數列A002182）

正因子個數
 1, 2, 3, 4, 6, 8, 9,10,
12,16,18,20,24,30,32,36,
40,48,60,64,
（OEIS數列A002183）
高合成數有無限個。證明呢點，可用反證法。假設係最大嘅高度合成數。顯然有因子多過，所以係更大嘅高合成數，矛盾，故此高度合成數有無限個。
大過6嘅高合成數亦係豐數。
呢啲數常見於量度系統，喺工程設計亦很常用，因為佢哋喺分數計算嘅時候好方便。
若  表示所有小於或等於  嘅高度合成數嘅數目，就存在兩個都大於  嘅常數，使得∶
高口公介

高口公介 ，係日本嘅一個男配音員。

配音作品一覽
呢個表唔完整，歡迎加料。
高口幸子

高口幸子 ，係日本嘅一個女藝人同埋配音員。
高句麗墓葬群

高句麗墓葬群係一組由30個高句麗王國時期墳墓組成嘅遺跡，位置喺北韓嘅平壤同南浦特別市，分散12處地方，2004年畀聯合國教科文組織列入世界遺產，係北韓頭一個。
高君雨

高君雨（粵拼：gou1 gwan1 jyu5；英文：Jenny Gao；2001年8月19號—）係中國大陸嘅一位女演員、平面模特兼童星，廣東廣州人，2005年出道，初期拍步步高點讀機廣告時因為一句「話咁易，阿媽都唔使擔心我學嘢喇。」而廣為人知。期間重參過廣州電視台拍嘅《心水寶貝》節目，亦俾嘉佳卡通頻道組請咗佢參加「我心中的祖國-兒童卡通故事創作大賽」嘅頒獎晚會演出嘉賓。2012年香港第六屆青少年藝術節歌唱大賽重攞過鉑金獎。
高唐

高唐係中國山東聊城一個縣，總面積949平方公里，人口47萬。
領好廣場

領好廣場（粵拼：ling5 hou2 gwong2 coeng4；英文：Well Links）係中國廣東廣州嘅一間大型商場，2008年5月1號開業，位置喺黃埔區廣州經濟技術開發區西區，黃埔東路2889號（南崗地區，107國道嘅K2386+480標記位）。
佢亦係黃埔區比較成功嘅商業項目之一。
領港員

領港員，亦叫引水人，係指平時開船仔到港外，引領大船入海港嘅人。
領益智造

廣東領益智造股份有限公司（簡化字：广东领益智造股份有限公司，英文：LINGYI iTECH (GUANGDONG) COMPANY，深交所：002600）係中國大陸最大嘅電機用鐵氧體磁性材料零件生產商，前身係江門市粉末冶金廠同廣東江粉磁材股份有限公司，1975年成立，註冊同辦公地址喺廣東江門龍灣路8號，法人代表係曾芳勤。主要業務包括磁性材料、精密零部件同埋模組、精密結構件、液晶顯示模組、電容式觸摸屏、電線電纜、電機、貿易物流、供應鏈金融等，家下有深圳、東莞、江門、蘇州、東台、無錫、成都、鄭州、重慶、贛州等製造基地，員工5萬幾人。2018年由廣東江粉磁材股份有限公司（簡稱「江粉磁材」）同埋領益科技（深圳）有限公司（簡稱「領益科技」）資產重組後改名註冊。
公司2011年7月15號喺深圳證券交易所中小企業板招股上市。
領展

領展（Link Real Estate Investment Trust，港交所：00823），原名領匯（The Link REIT），係香港第一個房地產信託基金，亦係亞洲市值最大嘅。佢喺2005年由香港房屋委員會旗下大部份商場同停車場私有化而搞出嚟，不過政府就無持有任何權益。2015年8月，領展改用而家個名，準備正式進軍中國大陸市場。

「支持領匯上市」風波
2004年發行IPO時，被盧姓婆婆入稟法院，質疑房委會出售資產，司法至終審法院，領匯以「風險」問題押後上市。盧婆婆同埋泛民人士鄭經翰、梁國雄、陳偉業、陶君行，社工張文慧等人，遭親中共派攻擊，中聯辦文匯報同大公報，重有東方日報集團。有建制派煽動市民，批評對方「阻人發達」、「亂港政棍」。
2005年1月1號，詹培忠同黃色工會工聯會發起「反政客遊行」，遊行人士惡口咒罵鄭大班等人。當時香港立法會政黨民建聯、自由黨同埋民主黨等都支持領匯上市。當領匯上市後，領展惡行盡現，瘋狂加租、迫遷遭到算賬。2007年，鄭經翰重申：「2004年12月，我講過，領匯唔應該上市」。
2016年6月，梁振英以「梁特首」身份接受《南華早報》訪問，佢話領展「只求逐利」應有「社會責任」。不過，領展高層不甘示弱，同月29號開簡報會，回應梁生抽水批評，指「歡迎政府回購」！
領航鯨屬

領航鯨屬（學名：Globicephala）係鯨目海豚科嘅其中一個屬。
魚玄機

魚玄機，字幼微，或蕙蘭，陝西長安人。係大唐女詩人，生卒年不詳，佢係道教兩大才女之一1。魚玄機個魚其實係一個隱姓，同「餘」同音，即係話佢生出嚟係多餘咁解，咁係因為佢出生喺一個貧窮家庭，由於屋企冇能力養佢，所以將佢送咗畀人，後來又輾轉送咗去妓院。
不過佢因為生得靚，又聰明，五歲就開始讀書，七歲識寫作，十一、二歲開始出名。不過因為婚姻上唔係咁如意，就寫咗首詩：「易求無價寶，難得有情郎」。後來又俾人送咗入道觀做道士，不過喺嗰個年代啲人好鍾意喺道觀偷情，魚玄機喺呢種環境之下，變成放蕩，以當時道德觀就覺得佢墮落。後來因為殺咗佢一個僕人綠翹而判死刑，終年二十六歲。
魚玄機著有《魚玄機集》傳世。

電影
魚玄機生平喺1980年代曾經俾人拍成電影，由方令正執導嘅唐朝豪放女。由夏文汐、萬梓良主演
亞洲電視出品嘅電視劇《歷代奇女子之魚玄機》(1988年），王心慰監製，由魏秋樺、潘志文、魯振順主演
魚湯

魚湯係用魚肉做主要材料煮嘅湯。西式魚湯會落好多配料，有時會落埋其他海鮮，而中式魚湯就講求魚味，色水要夠白淨。
魚河大峽谷

魚河大峽谷（南非語：Visrivier Canyon 或 Visrivier Kuil ，英文：Fish River Canyon）喺納米比亞南部，係非洲最大嘅峽谷，亦都係世界第二大峽谷，僅次於美國大峽谷，係納米比亞第二受歡迎嘅旅遊景點。佢全長大約56公里（以河道計），上峽谷最闊有8公里闊，有啲地方差唔多成550米深。
魚河係納米比亞最長嘅內陸河，佢流經一個乾燥、石質而且被稀疏嘅耐旱植物覆蓋嘅高原。呢條河耐唔耐就會泛濫，多數係夏天季尾嘅時候；其他時間就似一連串窄窄長長嘅水池。
魚炮

魚炮係捉魚用嘅炸藥，用爆炸方式去殺魚，對生態環境做成好大破壞，好多國家已經禁咗。
高謐

高謐（428年—472年），字安平，渤海蓚（家下河北景縣）人，係北魏嘅一個官，亦都係北齊開國君主高洋嘅太爺。

一世
高謐係北魏秦州刺史高湖嘅第三個仔。歷史記載高謐「有文武才度」，曾經因為犯法而搬屋去懷朔鎮。響太安年間以功臣個仔嘅身份入去宮廷做嘢，負責管理典籍，受魏文成帝重用，封做祕書郎。佢以典籍殘缺，奏請文成帝收集書冊，加以繕寫收藏。到咗獻文帝嗰陣成日向魏獻文帝講讀，再封做蘭臺御史。後來佢改職修訂書籍，掌攝內外，彈劾非法嘅官員，從未驚過，受人稱讚；喺延興二年九月過身，虛歲四十五。太昌年間追贈使持節、侍中、都督青徐齊濟兗五州諸軍事、驃騎大將軍、太尉公，青州刺史，諡號武貞公。
高賢廷

高賢廷，係大韓民國嘅一個女藝人同埋演員。
高超道

高超道（英文：Ko Chiu Road）係香港油塘一條街道，起於鯉魚門道，終於茶果嶺道。前高超道邨係用呢條街道命名。
高超鴨

高超鴨係日本電視遊戲寵物小精靈系列入面嘅其中一隻小精靈，編號055。佢係由傻鴨進化成嘅。
高貴林

高貴林，（又叫高潔林，英文：Coquitlam）係加拿大卑詩省大溫哥華地區嘅一座城市，同隔離嘅滿地寶（Port Moody）同高貴林港（Port Coquitlam）合稱為大溫地區嘅「三聯市」（Tri-Cities）。面積122.3平方公里，2011年人口126456人。
高貴林港

高貴林港（英文：Port Coquitlam）係加拿大卑詩省大溫哥華地區一座城，亦係三聯市其中一市，側跟係高貴林，人口5.9萬。
高貴章

高貴章係伊斯蘭教典籍《可蘭經》入面嘅第97章（蘇拉）。
高賓

高賓（英文：Goulburn），官話譯古爾本，位於澳洲新州南部高原。由嗰度去坎培拉、悉尼同海邊嘅車程分別係一個鐘、兩個鐘同個半鐘。悉尼至墨爾本嘅鐵路喺嗰處有個站，由前者搭火車去高賓唔使三個鐘。
渠喺1863年宣布成為全國頭一座內陸城鎮，係嗰頭嘅歷史核心，有唔少殖民時代建築。地標有「Big Merino」、「Rocky Hill War Memorial and Museum」、「St Saviour's Anglican Cathedral」、「Riversdale Homestead」傍「Goulburn Rail Heritage Centre」等；附近有古老村莊「Crookwell」、「Taralga」同「Gunning」。
鰼水

鰼水係中國貴州遵義下轄嘅一個縣，有3128平方公里咁大。
鰼水家陣畀中共政府簡化寫成「习水」（對應正體字：「習水」）。
鰹雀科

鰹雀科（粵拼：gin1 zoek3 fo1，學名：Sulidae），雀嘅一種，係鳥綱鰹雀目嘅其中一科。
鱈形目

鱈形目（學名：Gadiformes）係輻鰭魚綱一個目，下有鱈科等10個科。
鰲拜

鰲拜（滿文：ᠣᠪᠣᡳ，1610年—1669年），瓜爾佳氏，滿洲鑲黃旗人，大清三代元勳，康熙帝早年輔政大臣之一。
鱇躄魚科

鱇躄魚科（學名： Lophichthyidae）係輻鰭魚綱鮟鱇目嘅其中一個科。
鰲峯

鰲峯係講一啲水面突起嘅山，即係島，通常喺江或者海中間。古時會想象有條大大條嘅鰲魚喺水底，揹起成坐山。
1610年

1610年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆三十八年
越南
黎朝：弘定十一年
高平莫氏：乾統十八年
朝鮮半島
光海君二年
檀紀：3943年
日本
慶長十五年
皇紀：2270年
佛曆：2152年～2153年
回曆：1018年～1019年
猶太曆：5370年～5371年
儒略曆：1609年12月22號～1610年12月21號

大件事
許浚喺呢年完成《東醫寶鑑》嘅編寫，佢有朝鮮第一醫書嘅讚譽，亦係漢醫學緊要典籍。
1月7號：意大利天文學家伽里略喺夜晚發現咗木星同土星嘅衞星。
5月14號：法王亨利四世遇刺。
8月2號：亨利哈德遜駛入家下嘅哈德遜灣，但佢以為自己經過西北航道去到太平洋。
10月17號：法王路易十三加冕。
1611年

1611年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆三十九年
越南
黎朝：弘定十二年
高平莫氏：乾統十九年
朝鮮半島
光海君三年
檀紀：3944年
日本
慶長十六年
皇紀：2271年
佛曆：2153年～2154年
回曆：1019年～1020年
猶太曆：5371年～5372年
儒略曆：1610年12月22號～1611年12月21號
1610年代

1610年代係指1610年去到1619年之間嗰十年。
2021年歐洲歌唱大賽

2021年歐洲歌唱大賽（英文：Eurovision Song Contest 2021）係第65屆歐洲歌唱大賽，主辦地係荷蘭嘅鹿特丹，最後由意大利贏咗，亞軍同季軍分別係法國同瑞士。呢一屆亦都係自1995年以嚟第一次頭三名當中全部係非英文歌，亦係以1991年之後第一次有法文歌上到頭三名。
2021年美洲籃球冠軍聯賽

2021年美洲籃球冠軍聯賽係第2屆美洲籃球冠軍聯賽。決賽喺尼加拉瓜馬拿瓜打，最後由巴西嘅法林明高攞冠軍。
2021年英國女王因病去世謠言

2021年英國女王因病去世謠言，係指英國駐中國大使館6月4號喺微博嗰度上載咗一張蠟燭照片紀念天安門大屠殺32週年，中國網民同五毛網軍反而散播誤導性謠言，話係悼念英女王病逝，結果喺微博引發幾千條「英國女王因病去世」嘅假消息。雖然當時英女王伊利沙伯二世仍然健在（實際係到2022年9月8號先至去世），但有啲中國大陸網民得知自己事情真相之後，反而攻擊大使館攞女王嚟講笑。

事態發展
睇到張相之後，有啲大陸網民叫女王一路好走，中文維基百科亦好快有人修改咗話女王逝世日期係2021年6月4號。亦有啲網民推測，係咪因為打咗阿斯利康疫苗導致女王駕崩。 但係，呢張相喺微博上載咗唔夠20分鐘就被刪去，有啲網民笑大使館自己擺烏龍，但係英國駐華大使館公使兼副館長司徒娜（Christina Scott）喺Twitter澄清，話係畀微博嘅審查系統刪除。

事後評論
《環球時報》主編胡錫進喺微博回應事件，並冇批評散播謠言嘅人，反而話呢個女王「去世」嘅笑話係大使館挑釁中國嘅沉重代價。
獨立中文筆會成員、前記者劉逸明話，其實中共當時唔係唔知事件係謠言，但係官方覺得有用就唔會去審查。佢又話，有一啲民族主義者借機會攻擊英國駐華大使館。
2021年河南大水

2021年河南大水係一場自然災害，指2021年7月17號開始中華人民共和國河南發生嘅嚴重大水，最少25人死。
中共總書記習近平喺7月21號對救災工作發出指示，但同日就去咗西藏視察，而唔係去災區視察，引起外界爭議。
2021年自由民主黨總裁選舉

2021年自由民主黨總裁選舉（日文：2021ねんじゆうみんしゅとうそうさいせんきょ），係第27屆自民黨總裁選舉，響2021年9月29號舉行。呢次選舉有河野太郎、岸田文雄、高市早苗、野田聖子四個人參加，最終由岸田文雄當選。

簡介
由於眾議院議員任期係2021年10月21號完，加上眾議院選舉係確定唔受疫情影響、照搞，所以就決定先總裁選舉、再眾議院選舉。8月26號，自民黨總裁選舉管理委員會宣佈呢次選舉將會響9月29號搞。
9月3號，因為搞唔好日本肺炎疫情，將會任期屆滿嘅首相菅義偉宣佈唔會出選呢次選舉。
侯選人有四個：河野太郎（志公會）、岸田文雄（宏池會）、高市早苗（無黨派）、野田聖子（無黨派）四個人。呢次係自2008年總裁選舉嘅小池百合子以嚟，再次有女政治人參加總裁選舉；亦係第一次有多過一位女性參加。

選前
響選前，河野太郎嘅民調一直領先，岸田文雄嘅民調就僅次於河野。外界並唔睇好兩位女侯選人，特別係野田聖子。岸田之所以支持率後嚟會提升，有傳係佢同高市早苗合作，並聯手打低高人氣嘅河野。

選前潛在侯選人
菅義偉（日本時任首相兼時任自民黨總裁，曾經出任內閣官房長官）
麻生太郎（日本時任副首相、志公會阿頭，曾經係首相、外務大臣、總務大臣）
石破茂（水月會阿頭，前防衛相、前農林水產大臣）
小泉進次郎（時任環境大臣，兼內閣府特命擔當大臣 (原子能防災)）
茂木敏充（現任外務大臣，曾經係經濟產業大臣）
二階俊博（現任自民黨幹事長、志帥會阿頭，曾經出任經濟產業大臣、國土交通大臣）
下村博文（前文部科學大臣）
安倍晉三（前日本首相、前內閣官房長官）
選舉之前人氣都好高、曾經畀外界睇成侯選人嘅石破茂，佢最終並冇出選，而係支持河野太郎。至於黨內新生派代表、前首相小泉純一郎二仔小泉進次郎，佢亦都支持河野。其他支持河野嘅人仲有菅義偉。
但麻生太郎、甘利明同耆老青木幹雄並唔係好支持河野，其中麻生、甘利仲同河野一樣都屬於志公會。因為河野響政見上屬於新生派，同黨內嘅保守主義相反。佢哋最終支持響意見上偏守舊嘅岸田文雄。至於安倍晉三，原先佢支持高市早苗，後嚟加入麻生嘅「4A」陣營，轉為支持岸田。

投票人數
如果第一輪選舉入面冇一位侯選人得到過半數支持嘅話，將會由得票最高嘅個兩位做選人進入第二輪選舉。響第二輪選舉入面，議員票係保留嘅，但都道府縣嗰邊就會變得只有47票（全日本有47個都道府縣，每個都道府縣得一票）。

第一輪選舉結果
由於第一輪並冇任何一位侯選人得到過半數支持，所以由支持率最高嘅兩位侯選人進入第二輪投票，即係由得到256票嘅岸田文雄、同埋得到255票嘅河野太郎角逐。

第二輪選舉結果
第二輪投票由宏池會嘅岸田文雄勝出。岸田將會出任總裁並接任菅義偉出任首相。
1985年嘅南韓

1985年嘅南韓係介紹南韓喺1985年嗰陣發生過啲乜事。
1985年嘅瑞典

1985年嘅瑞典係介紹瑞典喺1985年嗰陣發生過啲乜事。
1985年嘅臺灣

1985年嘅臺灣係介紹臺灣喺1985年嗰陣發生過啲乜事。
1986–87年歐洲足協盃

1986–87年歐洲足協盃係第16屆歐洲足協盃，由歐洲足協主辦。最後由瑞典嘅哥登堡體育會攞冠軍。
1986年FIFA世界盃

第13屆FIFA世界盃足球賽（英文：1986 FIFA World Cup）係1986年喺墨西哥度辦嘅世界盃足球賽。呢屆世界盃最後由阿根廷隊攞咗冠軍。
1986年亞洲運動會

第十屆亞洲運動會（The 10th Asian Games）喺1986年9月20號到10月5號期間喺韓國漢城舉行。
呢一屆有27個國家同埋地區參賽，競逐25個比賽項目。
1986年嘅南韓

1986年嘅南韓係介紹南韓喺1986年嗰陣發生過啲乜事。
1985年嘅星架坡

1985年嘅星架坡係介紹星架坡喺1985年嗰陣發生過啲乜事。
1986年

1986年係平年，元旦係禮拜三。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國七十五年
朝鮮半島
北朝鮮：主體七十五年
南韓：檀紀4319年
日本
昭和六十一年
皇紀：2646年
佛曆：2528年～529年
回曆：1406年4月19號～1407年4月28號
猶太曆：5746年4月20號～5747年3月29號
UNIX TIME：504921600 - 536457599
修正儒略日（MJD）：46431 - 46795

大件事
4月23號：九廣鐵路大圍臨時站俾大圍站取代。
4月26號：切爾諾貝爾核災。
5月23號：香港地下鐵路港島綫金鐘至上環段正式通車。
2090年代

2090年代係指2090年去到2099年之間嗰十年。
208年

208年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安十三年
朝鮮半島
高句麗：山上王十二年
新羅：奈解王十三年
百濟：肖古王四十三年
檀紀：2541年
日本
神功皇后攝政八年
皇紀：868年
佛曆：751年
猶太曆： 3968年～3969年

大件事
春季：孫權擊敗黃祖，殲滅宿敵。
七月到十一月：打赤壁之戰，孫劉聯軍大敗曹操，係三國三大戰役之一。
12月：孫權親自領軍，圍攻合肥，亦即合肥之戰。
1578年

1578年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆六年
越南
莫朝：崇康十三年（到農曆二月止）、延成元年
黎朝：光興元年
朝鮮半島
宣祖十一年
檀紀：3911年
日本
天正六年
皇紀：2238年
佛曆：2120年～2121年
回曆：985年～986年
猶太曆：5338年～5339年
1580年代

1580年代係指1580年去到1589年之間嗰十年。
1776年

1776年係閏年。

大件事
7月4號：美國宣佈脫離英國獨立。
1774年

1774年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：乾隆三十八年十一月十九～乾隆三十九年十一月廿九
越南：景興三十五年
朝鮮半島
英祖五十年
檀紀：4107年
日本
安永二年十一月十九～安永三年十一月廿九
皇紀：2434年
佛曆：2316年 - 2317年
回曆：1187年 - 1188年
猶太曆：5534年 - 5535年
儒略曆：1773年12月21號 - 1774年12月20號

大件事
越南北方嘅鄭主攻破南方阮主嘅都城富春。

文學
清朝文學家姚鼐寫咗晴雪樓記。
1776年嘅瑞典

1776年嘅瑞典係介紹瑞典喺1776年嗰陣發生過啲乜事。
2010–11年歐洲聯賽冠軍盃

2010–11年歐洲聯賽冠軍盃係第19屆歐洲聯賽冠軍盃，亦係歐洲足協主辦嘅第56屆頂級球會賽事。決賽喺英國倫敦溫布萊球場踢，最後西班牙嘅巴塞隆拿捧盃。
2010年

2010年係平年，元旦係禮拜五。
2010年又係：
國際海事組織海員年
聯合國國際生物多樣性年與國際青年年

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國九十九年
朝鮮半島
北朝鮮：主體九十九年
南韓：檀紀4343年
日本
平成二十二年
皇紀：2670年
佛曆：2552年閏10月1號～2553年閏9月10號
回曆：1431年1月15號～1432年1月24號
猶太曆：5770年4月15號～5771年4月24號
Unix Time：1262304000～1293839999
修正儒略日（MJD）：55197～55561

1月
1月1號：中華民國開國九十九週年。
1月1號：中華人民共和國擔任本年度1月聯合國安全理事會輪任主席。
1月1號：今年第一個天文現象，月偏食，呢次叫「藍月」。（下一次要等到2028年）
1月1號：西班牙接任瑞典成為新一屆歐洲聯盟輪任主席國。
1月1號：世界上最大嘅自由貿易區中國－東盟自由貿易區正式建成，總人口達十九億。
1月4號：阿拉伯聯合大公國首都杜拜，地球地表上最高嘅人造建築物，高達828公尺嘅「哈利法塔」正式開幕啟用。
1月5號：中華民國立法院三讀通過食品衛生管理法修正案，明文禁止美國牛絞肉、內臟等六項高風險部位進口。
1月5號：北半球因大氣循環系統遭到破壞同太陽黑子活動減少以及北極震盪，導致暴雪不斷，歐洲大陸幾近冰封，溫度創新低。
1月5號：沙地阿拉伯宣佈擬建造高達1000公尺嘅王國塔（Kingdom Tower），預計2020年完工啟用。
1月7號：中華民國衛生署署長楊志良首次向因新流感疫苗致死的家屬道歉。
1月7號：日本捕鯨船同反捕鯨抗議船隻喺怒濤中發生碰撞之後，澳洲政府今天面臨派遣巡邏船到南極海域嘅壓力。呢次事件造成一名保育人士受傷。
1月9號：美國加利福尼亞州發生黎克特制6.5級地震，造成市政廳損毀。
1月12號：中華民國立法院三讀通過《行政院組織法》修正案，行政院將於民國101年（2012年）1月1號起，由現有嘅三十七個部會整併為十四部、八會、三獨立機關、一行、一院、二總處等29個組織。
1月12號：百度域名被人劫持。
1月12號：加勒比島國海地首都太子港發生黎克特制7.0級地震，造成海地總統府、醫院損壞，當地估計有高達二十萬人死亡。
1月15號：日環食發生，呢次日環食係21世紀持續時間最長的日環食。（下一次再長嘅要等到3043年）
1月16號：香港立法會經過長達15輪近170幾次提問，財務委員會以21比31正式通過對廣深港高速鐵路香港段撥款申請。呢筆款項中，500多億元為建造工程、118億元為非建造工程，8600萬元為對菜園村居民嘅補償。
1月17號：第67屆金球獎頒獎典禮在美國貝弗利山希爾頓酒店舉行，占士金馬倫執導嘅影片《阿凡達》獲得劇情類最佳影片同最佳導演獎。
1月18號：中華民國因應台北縣、台中縣市、台南縣市、高雄縣市升格直轄市，修改直轄市地制法，喺混亂中過關，幾名立法委員受傷。
1月19號：日本最大航空公司日本航空公司正式向東京地方法院申請破產。
1月19號：中華民國檢察總長陳聰明被監察院以8:3通過彈劾案，並處以急速處分，陳聰明喺呢日夜晚同中華民國總統馬英九遞出辭呈，為陳水扁夫婦貪污案辦案不力，同埋幾位名嘴嘅魚翅宴負責，自動辭職落台，依中華民國憲法規定，中華民國總統馬英九要喺三個月內提出人選，並送交中華民國立法院審議，同埋任命佢。

12月
12月25號：臺南縣併入臺南市，臺南昇做直轄市。
2010/11年度香港足總盃

2010/11年度香港足總盃係第39屆，喺2011年2月27號開始踢初賽。參賽球隊有十隊，全部都係嚟自2010/11年度香港甲組足球聯賽。
上屆四強天水圍飛馬、公民、新界地產和富大埔同四海流浪係今屆比賽嘅種子球隊。
2010–11年歐霸盃

2010–11年歐霸盃係第2屆歐霸盃（第40屆歐洲足協盃），由歐洲足協主辦。決賽喺愛爾蘭都柏林踢，最後由葡萄牙嘅波圖攞冠軍。
2010/11年度香港足球高級組銀牌賽

2010/11年度高級組銀牌賽已經係第109屆。賽事由廣東康寶電器有限公司冠名贊助，正式嘅名係香港足球總會康寶高級組銀牌賽。

參賽球隊
呢屆高級組銀牌賽嘅參賽球隊一共有10支，全部都係2010/11年度香港甲組足球聯賽嘅球隊。

比賽
呢版要更新，以反映最新情況。加完料之後唔該拎走個模。
2018年二十國集團布宜諾斯艾利斯峰會

2018年二十國集團布宜諾斯艾利斯峰會（英文：2018 G20 Buenos Aires summit），係二十國集團第十三次高峰會，2018年喺阿根廷布宜諾斯艾利斯舉行。

籌備工作
阿根廷代表主持2018年二十國集團峰會，由財政部長阿方索·普拉特·蓋伊（Alfonso Prat-Gay）同德國聯邦財政部長沃爾夫岡·朔伊布勒ㄧ齊合作籌備。

開幕
2018年二十國集團峰喺11月30號喺阿根廷首都布宜諾斯艾利斯開幕，開幕禮由東道主阿根廷總統馬克里主持。馬克里喺開幕禮上致辭，呼籲各國繼續支持多邊貿易主義，馬克里明白國同國之間係有分歧，但希望呢個峰會可以幫到大家求同存異，促進對話。馬克里希望今次峰會能夠為世界未來十年嘅共識奠定基礎。
2018年10月臺灣

臺灣台鐵縱貫線高雄市高雄段鐵路地下化2018年10月13號深夜切換路軌，2018年10月14號將通車啟用。

10月21號
内文：臺鐵新馬列車傾覆事故
2018年10月21號，樹林開往台東6432車次，編組樹林端TEMU2007-TEMU2008台東端，喺下晝四時五十分左右行經宜蘭線新馬站彎道出軌，8節車廂全數出軌，其中第3、5、7、8節車廂翻覆，共造成咗18人死亡、193人輕重傷，其原因仍待調查，事故編組TEMU2007+2008因受損嚴重已決定將喺調查完咗後報廢除籍，成為第一組因事故而整組報廢嘅傾斜式列車。

10月28號
臺中都會區鐵路高架捷運化計畫第二階段工程完工通車，增設栗林等五座車站。
2018年5月澳門南西灣、主教山同下環區大規模停電事件

2018年5月澳門南西灣、主教山同下環區大規模停電事件響2018年5月7號發生。

背景
澳門對上一次大規模停電係2017年8月23號天鴿颱風造成嘅2017年8月澳門大部分地區大規模停電事件。

回應
澳電話已經即時派人搶修，重查緊事故原因，對受停電影響嘅用戶深表歉意。
2018年中華民國地方公職人員選舉

2018年中華民國地方公職人員選舉，亦叫做2018年九合一選舉，喺2018年11月24號舉行，今次選舉喺中華民國嘅直轄市（6都）選出新一屆嘅直轄市長、直轄市議員、里長、山地原住民區長同區民代表；同時選埋新一屆縣市長、縣市議員、鄉鎮市長、鄉鎮市民代表、村長同里長。加埋晒有11,047個位。而且今次重有10個公投項目會一齊表決，內容牽涉核電、性平權同東京奧運台灣正名等等。
當選人喺2018年12月25號就職。

背景
呢次選舉係視為對總統蔡英文嘅一場信心投票。由於蔡英文執政兩年火頭四起，包括針對退休軍公教人士嘅年金改革、同性婚姻合法化、一例一休、畀中國外交孤立、國民黨黨產爭議呢啲大議題，整體政府民意比上任嗰陣低咗好多。對於政府嘅民望，喺今次選舉就會見真章。

台北市
上屆同民進黨聯手嘅柯文哲喺今屆冇咗綠營支持，民進黨另外派出立委姚文智應戰，加上國民黨嘅丁守中夾攻，令柯文哲嘅連任路腹背受敵。民調亦都顯示越近投票日，柯文哲同丁守中嘅距離越嚟越近，所以台北市競爭相當激烈。

高雄市
綠營陣地高雄原本係民進黨守得好穩嘅地方，不過今屆國民黨嘅韓國瑜引起風潮，民意調查同民進黨嘅陳其邁越追越貼，後來重爬咗佢頭，兩個人鬥到難分難解。

台中市
台中一向都係國民黨同民進黨嘅兵家必爭之地，上屆民進黨林佳龍贏咗。今次選戰嘅初期因為台中嘅東亞青年運動會主辦權突然被取消，呢個舉動被視為中國對台灣嘅外交打壓，當時林佳龍民望受惠呢件事遠遠領先盧秀燕，但係後來事件淡化咗，盧秀燕民望慢慢追返上去。臨投票日之前嘅民意調查都顯示林、盧兩個人喺度拉鋸緊，好難知道最後會係邊個贏。

結果
民進黨受「韓流」影響，縣市長選舉大敗，由13席跌到得6席。原先民意上好接近嘅高雄市同台中市，國民黨嘅韓國瑜同盧秀燕居然大敗民進黨陳其邁同林佳龍當選，民進黨連雲林、彰化呢啲選情比較樂觀嘅縣都輸埋。
國民黨就成為呢場選舉嘅大贏家，除咗攞到民進黨執政嘅7個縣市，重「收編」埋原本親藍嘅兩個獨立縣長個位，國民黨總共有成15個縣市長個位。
而台北市方面，柯文哲同國民黨丁守中喺開票期間互有領先，到最後柯文哲只係贏丁守中約莫3000票，丁守中即刻申請重新點票，後來又改變主意，直頭去申請選舉無效，但係最後又返去重新點票。
公投方面，親藍或者保守派提出嘅7項公投全數通過，包括反對日本核災區食物進口同支持台灣核電廠繼續運作。支持同性戀權益同埋要求以「台灣」身份參加東京奧運嘅3項議案就被否決。

選後
選舉之後，韓國瑜就話認同九二共識，重話要成立兩岸工作小組。台中嘅盧秀燕都有咁上下嘅構思。呢個舉動引發好多台灣人喺網絡上搜查「九二共識」同「移民」嘅字眼，當中以韓當選嘅高雄市搜尋次數最多。呢件事被認為係民眾普遍唔清楚候選人嘅政治立場，到選完之後就開始後悔，就好似英國脫歐公投噉。
2018年FIFA世界冠軍球會盃

2018年FIFA世界冠軍球會盃係第15屆世界冠軍球會盃。最後西班牙嘅皇家馬德里連續第三屆捧盃。
2018年中國中央電視台春節聯歡晚會

2018年中國中央電視台春節聯歡晚會，簡稱2018年央視春晚係中國中央電視台嚮2018年2月15號（舊曆丁酉年十二月三十年卅晚）為慶祝狗年新年舉辦嘅綜藝性文藝晚會。

播出
中國中央電視台綜合頻道（CCTV-1）（含港澳版，now寬頻電視541、澳廣視71、港台電視33、亞洲電視數碼媒體230）、綜藝頻道（CCTV-3）、中文國際頻道（CCTV-4）、軍事·農業頻道（CCTV-7）、少兒頻道（CCTV-14）、海外娛樂頻道（CCTV-娛樂）、 日本CCTV大富、全國各地大部分衛星電視頻道及地面無線電視頻道：北京時間2018年2月15號20:00。
澳門澳視高清台：澳門時間2018年2月15號20:00。
馬來西亞八度空間：馬來西亞時間2018年2月15號20:00。
美國鳳凰衛視美洲台：洛杉磯時間2018年2月15號17:00-22:00（由當地機構代播）。
美國中文電視：紐約時間2018年2月15號7:00。
中央電視台彩色電視中心（復興路辦公區）主樓以燈光騷形式直播今屆春晚。
中國中央電視台以下頻道，亦會進行重播（重播嘅語言類節目都配有字幕，除特別注明之外，都係以北京時間為準）：
綜合頻道：2月16號8:30-14:00（中插《新聞30分》）
中文國際頻道：2月17號8:30-14:00（中插《中國新聞》）
中國北京衛視：2月16號1:00-6:00（錄製央視版本）
新加坡新傳媒8頻道：2月18號14:00-19:00（錄製央視版本）
今届春晚喺視頻網站YouTube平臺同步直播，並接入高清訊號，使用多碼率、自我調整直播。
中國國家版權局稱經央視授權，央視網（中國網絡電視台）擁有獨市享有通過網絡傳播呢屆春晚嘅權利，未經授權，禁止任何個人同機構非法傳播呢屆春晚。
中國央視國際網絡有限公司授權優酷土豆、新浪微博、愛奇藝、騰訊視頻播出2018年央視春晚節目，所有獲授權網站播出嘅春晚節目都帶有央視網CCTV.com嘅標誌。
臺灣境內通過愛奇藝臺灣企即可同步收睇直播。
日本彈幕視頻網站Niconico動畫於年卅晚夜直播春晚。
2018年中華民國直轄市長同縣市長選舉

2018年中華民國直轄市長選舉同2018年中華民國縣市長選舉，係2018年中華民國地方公職人員選舉（又稱「107年九合一選舉」）嘅一部份，喺2018年11月24號舉行，包含直轄市自治法施行以來嘅第7屆直轄市長選舉，同埋地方自治實施以來嘅第18屆縣市長選舉，相關民意調查請參閱相關文章。當選人喺同年12月25號行憲紀念日就職。

2018年中華民國直轄市長同縣市長選舉當選人
粗體代表成功連任直轄市長或縣市長嘅當選人。
直轄市
臺灣省、福建省

臺北市
台北市長選舉得票分布。
内文：第7屆臺北市市長選舉

選舉結果
現任市長柯文哲雖然喺網上同年輕族群有高人氣，但臺北市嘅選民結構本身較利於藍營，加上民進黨提名姚文智分薄泛綠票源，同埋民進黨選前操作棄柯保姚，令呢屆選情格外緊張。從下晝4點開票，柯文哲同丁守中兩人嘅得票都係呈現拉鋸狀態，開票持續到25號凌晨2點幾點完票，確定柯文哲只以三千幾票差距驚險連任成功，呢次選舉係歷屆臺北市長選舉中，頭兩名差距最細嘅一次，國民黨繼2014年後再次喺未公開分裂嘅情況下，輸咗臺北市長選戰，得票率再創下僅次於1994年嘅第二低，姚文智則僅拿到24萬幾票，得票率17%，創下民進黨喺臺北市長選舉嘅最低票紀錄，但分裂投票情況明顯，市議員國民兩黨得票數都高過市長票。
選後丁守中依公職人員選舉罷免法第69條規定，票數差距喺千分之三內，聲請驗票，驗票結果未能翻盤，差距反而多咗少少，最終差距係3567票，但丁陣營話查到多項唔符合選舉規範嘅行政流程，將改提選舉無效嘅訴訟，並話有過千人願意幫佢作證。
過去嘅類似案例：2004年中華民國總統選舉（連戰vs陳水扁）、2006年高雄市市長選舉（陳菊vs黃俊英）、2012年立法委員選舉彰化縣第一選區（陳進丁vs王惠美）、2016年立法委員選舉桃園市第三選區（陳學聖vs徐景文）、2016年立法委員選舉桃園市第四選區（鄭寶清vs楊麗環）。結果都未翻盤。

新北市
新北市長選舉得票分布。

桃園市
桃園市長選舉得票分布。

高雄市
高雄市長選舉得票分布。
内文：第3屆高雄市市長選舉

選舉結果
選戰初期，陳其邁民調大幅領先，韓國瑜本嚟只被睇作犧牲打。然而2018年8、9月份開始，韓國瑜以親民菜販嘅形象、簡單嘅選舉口號喺網上引發「韓流」現象，韓國瑜亦主打北漂議題，吸引幾多北漂青年返鄉投票，呢股風潮甚至擴散至全國各地引發討論，令韓國瑜支持度不斷上升，高雄代理市長許立明本嚟重打算搬出數據話青年北漂人數好少，但陳其邁後嚟攞香跟拜關注北漂議題，並拍攝相關廣告。
另一方面，陳其邁眼見民調大幅領先，最初採用冷處理策略避免炒熱選情，而初選派系廝殺傷痕未平，等9月後發覺韓國瑜民調追上，10月底起王金平協助下韓國瑜陣營進行三山造勢後，甚至出現五五波局面。民進黨高層趕緊整合派系，由擔任總統府秘書長嘅前市長陳菊領軍全力為陳其邁輔選，並召集十位民進黨高雄立委組成總幹事團，但邱議瑩、管碧玲，鄭運鵬連番失言，後嚟連現駐日本代表前市長謝長廷都從日本趕返嚟為陳其邁站台輔選，而綠營亦喺網上對「韓流」進行反擊攻勢。但韓國瑜嘅「高雄又老又窮」講中咗民進黨喺高雄長期執政嘅樽頸，就算國民黨主席吳敦義同前總統馬英九失言，民進黨高層相繼大力輔選都未能挽回局面。
陳其邁喺開票時同韓國瑜互有領先，後嚟韓國瑜逆轉少幅領先，差距亦愈拉愈大，最後大敗15萬票。韓國瑜唔只喺藍營傳統嘅原民區：茂林，桃源，那瑪夏取得壓倒性勝利，亦以大比例收復2014年市長同2016年總統立委選舉中失去嘅傳統軍眷區左營，楠梓，就連綠營基本盤極高嘅仁武、前鎮、小港、湖內、燕巢、大寮等地都被翻盤，呢次選舉焦點嘅「三山決戰」鳳山、岡山同旗山三區，韓國瑜都勝出，同時以六成嘅比例贏下美濃。對比上屆嘅空前慘敗54萬票，呢次選舉版圖驚天逆轉近70萬票，堪稱呢屆選舉嘅最大亮點，亦讓國民黨首次喺綠色執政廿、卅年嘅高雄擁有一席之地。

基隆市
基隆市長選舉得票分布。

新竹縣
新竹縣長選舉得票分佈。

選舉結果
近兩年以嚟徐欣瑩勤跑新竹縣基層。而國民黨候選人楊文科雖然係副縣長，但從未參選過。加上國民黨初選時嘅爭議，瀕臨整合失敗，令徐欣瑩嘅民調一直領先。選前最後一週民進黨緊咬徐欣瑩嘅協助派白米爭議，指責佢賄選，間接令徐得票下降，令楊文科得以一萬幾票嘅差距當選。徐欣瑩僅喺佢經營竹北同新豐小勝，其他地區都未能拉近同楊文科嘅差距。

苗栗縣
苗栗縣長選舉得票分布。

選舉預估
苗栗縣版圖結構泛藍領先泛綠約20~30%左右，故推測徐耀昌連任機率極高。

彰化縣
彰化縣長選舉得票分布。

南投縣
南投縣長選舉得票分布。

選舉預估
由於南投縣向嚟藍大於綠，同埋呢次選舉大環境對國民黨有利，亦冇分裂嘅情況出現，故此推測林明溱連任機率極高。

選舉結果
林明溱四年前喺大環境不利下以五千幾票嘅甘些微差距險勝，四年來勤於縣政，選舉期間民調一直領先，民進黨籍嘅洪國浩由於起步太遲，結果慘敗，喺大環境唔好嘅情形下連佢擔任鎮長嘅草屯都輸咗好多，係民進黨喺南投縣嘅空前慘敗。兩黨差距由上次嘅五千幾票，拉大到九萬幾票。

雲林縣
雲林縣長選舉得票分布。

嘉義縣
嘉義縣長選舉得票分布。

嘉義市
嘉義市長選舉得票分布。

選舉結果
原本唔被睇好嘅涂醒哲，2014年喺柯文哲效應嘅外溢下意外當選市長，但佢任內並冇亮眼施政，同埋同當初嘅核心競選團隊多數反目收場，故此施政滿意度一直敬陪末席，呢屆選舉國民黨多人跳出希望挑戰，前市長黃敏惠勝出國民黨初選得到提名，而民進黨一度傳出希望換人參選，最後涂醒哲嘅競爭者相繼放棄挑戰嘅情況下，獲民進黨提名連任。知名度唔夠嘅蕭淑麗唔願再度讓路，故脫離國民黨參選，民進黨秘書長洪耀福話喺國民黨分裂下，涂醒哲可以一拼。
選前韓國瑜喺嘉義市大力助選，儘管蕭淑麗大打拔管議題、黃敏惠上屆唔盡力輔選為陳以真討公道等，但由於「韓流」效應嘅外溢，國民黨亦擺平反黃敏惠嘅勢力後，選舉開票黃敏惠以少少差距領先，最後以二千幾票嘅少少差距勝選，係嘉義市升格為省轄市以來，第二位當選第三屆任期嘅市長。

花蓮縣
花蓮縣長選舉得票分布。

選舉結果
雖然徐榛蔚以縣長夫人嘅身份參與選舉，被視為花蓮「傅家天下」嘅延續。但選前傅崐萁因案入獄，行政院指派「拔管大將」法務部政務次長蔡碧仲代理花蓮縣長。蔡碧仲入主縣府後，起用民進黨區域立委蕭美琴嘅部屬出任縣府首長職位，大幅修改傅崐萁嘅政策，同埋查傅崐萁任內嘅「疑似弊案」。令徐榛蔚得到同情支持。結果以近八萬票嘅大幅差距勝選，並喺全縣每個村里全部過半獲勝，係呢次九合一選舉中獲勝比例最高者，係花蓮選舉史上，第一次夫妻二人前後當選縣長。

臺東縣
台東縣長選舉得票分布。

選舉結果
由於前縣長吳俊立同係前縣長「妻子」鄺麗貞突然報名參選，綠營認為可以重演吳俊立同饒慶鈴喺立委選舉分裂，劉櫂豪當選嘅前例。故今次大力輔選，並聲稱今次係最有希望贏得縣長寶座嘅一次。但吳俊立同佢個妹吳秀華多次澄清並大力為饒慶鈴輔選，鄺麗貞嘅選舉活動低調等情況下，令饒慶鈴同劉櫂豪嘅大戰係五五波嘅局面。選舉結果喺「棄鄺保饒」嘅發酵下，饒慶鈴以兩萬幾票過半嘅差距勝選，劉櫂豪第四次同台東縣長寶座無緣。

澎湖縣
澎湖縣長選舉得票分布。

金門縣
金門縣長選舉得票分布。

連江縣
連江縣長選舉得票分布。
2018年FIFA世界盃

2018年FIFA世界盃係第21屆FIFA世界盃，係一個國際嘅足球大賽，賽事喺2018年6月14號至7月15號喺俄羅斯舉行。由今屆開始，唔再由各大洲輪流主辦世界盃。
呢屆世界盃最後由法國奪冠。